Näiteks tasuta asjade laada Väga Väga Vaba Turg; kraamisin seks puhuks välja  Viljandi Peedimehe pisikese, ühe plaadiga lauapliidi, mis kunagi minu kätte jäi ja millest viisakaks lahti saamiseks juba ammu luba käes oli. Armsalt vanaaegne teine, kõrge kumera korpusega (kahtlustan 70ndaid, aga tont teab), kuid tänapäeva kiire elutempo jaoks nõks uimane; vahel lihtsalt ei saa endale "antiiki" lubada. Spordikotti kesklinna pargi poole lohistades kirusin end juba - niikuinii avastan tunni-paari pärast Mitte Nii Vabalt Turult kurgi- ja maasikakoormaga naastes, et ikka vedeleb, ja siis oleks  viisakas rauakolu koju tagasi tassida… poolel teel nõrkedes…